**ПРОФЕСИОНАЛНА ГИМНАЗИЯ ПО ХРАНИТЕЛНИ ТЕХНОЛОГИИ И ТЕХНИКА – ГР. ПЛОВДИВ**

гр. Пловдив, 4003, бул. „Васил Априлов” № 156, Директор: 032/95-28-38, Секретар: 032/95-50-18,

e-mail: pghtt\_plov@pghtt.net, https://www.pghtt.net

**Утвърдил: Директор ........................................**

**/инж. Людмила Ганчева/**

**ИНСТРУКТАЖ НА УЧЕНИЦИ ЗА КИБЕРСИГУРНОСТ И ДОБРИ ПРАКТИКИ ЗА МРЕЖОВА ИНФОРМАЦИОННА СИГУРНОСТ**

1. Всеки ученик носи персонална отговорност за състоянието на хардуера и софтуера на своето работно място. При увреждане на компютрите или друга училищна собственост щетите се възстановяват от нарушителите, а при неустановяване на виновни лица – от всички ученици, ползващи работното място.
2. Захранващото напрежение на компютърната техника се включва само от преподавателя.
3. Компютрите се включват само след разрешение на преподавателя при спазване на необходимата последователност.
4. Между включването и изключването на компютъра да се изчаква най-малко 10 секунди.
5. Разположението на видеомонитора, клавиатурата и работещия с тях трябва да отговаря на следните изисквания: разстояние между очи и екран 0,50-0,70м разстояние между очи и клавиатура 0,45-0,50м.
6. Не се разрешава на учениците да използват компютърната техника за лични нужди.
7. Не се разрешава на учениците да инсталират и деинсталират софтуер без разрешение на преподавателя.
8. Забранява се използването на лични носители на информация, съобразено с изискванията за киберзащита.
9. Забранява се разлепването и унищожаването на гаранционните лепенки и инвентарните номера поставени върху компютърните кутии.
10. Забранява се отварянето и разкомплектоването на компютърните системи.
11. Забранява се промяна на направените настройки на компютърните системи.
12. Да не се мести компютъра и неговите части, да не се теглят и огъват кабелите, да не се изключват или свързват от учениците периферните устройства.
13. Да не се удря грубо по клавиатурата и бутоните на мишката.
14. Ако по време на учебните занятия ученик констатира хардуерна повреда (спадане на напрежение, силно трептене на монитора и др.) или неизправност, длъжен е да съобщи незабавно на преподавателя.
15. В края на часа компютрите да се оставят в режим, указан от преподавателя.
16. При неспазване на изискванията по т. 1 от настоящия правилник, както и при занимания с компютърни игри и софтуер различен от изучавания, ученикът се наказва съгласно действащия правилник за вътрешния ред в гимназията.
17. Учениците не трябва да предоставят лична информация за себе си и за своите родители като име, парола, адрес, домашен телефон, месторабота, служебен телефон на родителите, без предварително разрешение от тях.
18. Не се разрешава изпращане или публикуване на снимки на ученици, техни близки и учители, без предварително съгласие на съответното лице.
19. Учениците са длъжни незабавно да информират преподавателя, когато попаднат на материали с вредно или незаконно съдържание като порнография, проповядване на тероризъм и насилие, етническа и религиозна нетолерантност, търговия с наркотици, хазарт и др.
20. Забранено е извършването на дейност, която застрашава целостта на училищната компютърна мрежа или атакува други системи.
21. Забранява се използването на чуждо потребителско име и парола.
22. Учениците не трябва да предоставят неверни данни за себе си.
23. При тежки инциденти с компютърната и мрежова сигурност да се уведомява **Държавна агенция „Електронно управление“.**